text: جوني روكيت جو ستيني بديكوراته الستاليستيليه يقدم هامبورجر بطعم لذيذ جدا سواء الروكيت العادي او الراوت ٦٦ بالجبنه السيويسريه والفطر (المشروم) والبصل، البطاطس وحلقات البصل ممتازه جدا، والميلك شيك اللذيذ ايضا. 
    
   جربت عدة فروع منها: 
    
   الخبر: جودة الاكل متازه، مكان العزاب مناسب، اما مكان العوايل ضيق رائحة الاكل تملأ المكان يعني لازم تتروش بعد الاكل، اعيب عليهم الازعاج وعدم نظافة ملابس العمال وليتهم يقرؤون اللوحه اللي بالحمام. ولافيه سواتر للعوائل. 
    
   دبي (شارع جميرا): صغير جدا لكن كافي لان اكثر الجلسات على شكل البار 
   دبي (مارينا سيتي): فرع ممتاز والوحيد اللي شفت فريق العمل يؤدي الرقصه الجماعيه كل فتره من الوقت. 
    
   فرع البحرين (مجمع العالي): اشوفه الفرع النموذجي من ناحية الاكل والاتساع والجو لإرتفاع السقف والاضاءه الممتازه من النوافذ الكبيره ودماثة اخلاق العماله. 
    
   لكن اعيب على المطعم غلى الاسعار